శ్రీ త్రిలింగరాజరాజేశ్వరస్వామి దేవాలయం

శ్రీ త్రిలింగరాజరాజేశ్వరస్వామి దేవాలయం తెలంగాణ రాష్ట్రంలోని, పెద్దపల్లి జిల్లా, రామగుండం మండలం, జనగామ గ్రామంలో ఉన్న బహు పురాతన శైవ క్షేత్రం. ఈ ఆలయాన్ని 12 వ శతాబ్దంలో కాకతీయులు నిర్మించారు.

 ఆలయ చరిత్ర 
ఈ ఆలయాన్ని పురాతన గ్రామమైన జనగామలో 12 వ శతాబ్దంలో కాకతీయుల కాలంలో జైనులు నిర్మించారు. ఈ ఆలయాన్ని 16 పోళ్ళతో, మొత్తం ఇసుకరాయితో నిర్మించారు. ఈ ఆలయం తూర్పున ఊర చెరువు, ఉత్తరాన గోదావరి నది ఉంది. ఈ నదిలో ఋషులు, మునులు ఈ ఆలయంలో ఉండే రహస్య మార్గం గుండా వెళ్లి స్నానం ఆచరించేవారట.

ఆలయ ప్రత్యేకతలు  
ఈ ఆలయంలో ప్రతి రోజు ప్రత్యేక పూజలు జరుగుతాయి. ప్రత్యేకంగా మహాశివరాత్రి రోజున, కార్తీక పౌర్ణమి రోజున మూడు రోజుల పాటు ప్రత్యేక ఉత్సవాల జరుగుతాయి. ఈ దేవాలయానికి సుదూర ప్రాంతాల నుండి భక్తులు వస్తూ ఉంటారు.

 రవాణా సౌకర్యం 
ఈ ఆలయానికి రామగుండం మండలంలోని గోదావరిఖని పట్టణం నుంచి సుమారు 2 కిలోమీటర్ల దూరంలో ఉంటుంది.

చిత్రమాలికలు 

మూలాలు 

వర్గం:తెలంగాణ పుణ్యక్షేత్రాలు
వర్గం:కరీంనగర్ జిల్లా పుణ్యక్షేత్రాలు
వర్గం:తెలంగాణ దేవాలయాలు
వర్గం:శివాలయాలు